Innkalling

**ÅRSMØTE 2023**

Lillehammer Arbeiderparti



Torsdag 16. februar 2023, kl. 18.00

Gartnerhage bo- og kompetansesenter

**Sak 1**

**Åpning av årsmøtet**

Kommunepartiets leder, Ane Tosterud Holte, åpner møtet.

**Sak 2**

**Godkjenning av innkalling, sakliste og forretningsorden**

Innkallingen var sendt på SMS til medlemmer med registrert mobilnummer i medlemssystemet, på e-post til de med registrert epostadresse og lagt ut på Facebook og hjemmesiden på internett.

Styrets forslag til dagsorden

Sak 1: Åpning

Sak 2: Godkjenning av innkalling og saksliste

Sak 3: Konstituering

Sak 4: Politisk innledning og debatt

         v/ nestleder i Arbeiderpartiet og statsråd, Bjørnar Skjæran

Sak 5: Utdeling av æresmedlem og minneord

Sak 6: Årsmelding 2022

Sak 7: Regnskap 2022

Sak 8: Budsjett 2023

Sak 9: Innkomne forslag

Sak 10: Valg

Styrets forslag til forretningsorden:

1. Møtetiden er fra kl. 18.00 til kl. 21.00, eller til sakslista er ferdig behandlet.
2. Taletiden er gjennomgående 5 minutter for alle.
Ingen har rett til ordet mer enn to ganger til samme sak.
Dirigenten har rett til å stille forslag om ytterligere begrensning av taletiden, og framsette forslag om strek ved de inntegnede talere.
Til forretningsorden får ingen ordet mer enn én gang og taletiden er inntil 2 minutter.
Det åpnes ikke for replikker.
3. Det velges to møteledere til å lede årsmøtets forhandlinger og én sekretærer til å føre protokollen. I protokollen innføres saker som behandles, alle forslag, vedtak, avstemninger ved vedtak og hvem som har ordet til saken.
4. Alle forslag framlegges skriftlig til dirigentene undertegnet av forslagstiller.
Etter at det er vedtatt å sette strek kan nye forslag ikke framsettes.
5. Dersom noen krever at det skal valgene foregå ved skriftlig avstemning. Andre avstemninger foregår ved håndsopprekning.
6. Protokollen godkjennes av styret.

**Sak 3**

**Konstituering av årsmøtet**

Styrets forslag til møteledelse:

Møteleder: Anders Brabrand

Møtesekretær:

**Sak 4**

**Politisk innledning og debatt**

Før møtet begynner behandlingen av innkomne forslag og ordinære årsmøtesaker, blir det politisk innledning ved nestleder i Arbeiderpartiet, Bjørnar Skjæran

**Utdeling av merker og diplom for langt medlemskap**

Det deles ut merker og diplomer til medlemmer som har hhv 20, 30, 40, 50 og 60 års medlemskap i Arbeiderpartiet.

*Utmerkelser årsmøte:*

30 års *medlemskap* og sølvpin:

Carl H. Gienke

John Arne Sveum

*20 års medlemskap og bronse pin:*

Gro Vassbotten

**Minneord**

Knut Korsæth

Bjørn Rønning

**Sak 5**

**Årsmeldinger 2022**

*Styret har ikke stemmerett ved behandling av styrets årsmelding, jf. Lillehammer Arbeiderpartis vedtekter og retningslinjer for Arbeiderpartiets kommunepartier § 3 Årsmøter.*

Styrets årsmelding og kommunestyregruppas årsmelding følger vedlagt, hhv vedlegg 1 og 2.

**Sak 6**

**Regnskap 2022**

*Styret har ikke stemmerett ved behandling av regnskapet, jf. Lillehammer Arbeiderpartis vedtekter og retningslinjer for Arbeiderpartiets kommunepartier § 3 Årsmøter.*

**LILLEHAMMER ARBEIDERPARTI REGNSKAP 2022**

|  |  |
| --- | --- |
| **Resultatregnskap** | **2022** |
| **Driftsinntekter** |  |
| Kontingentinntekter | 24 444 |
| Offentlig tilskudd | 80 558,85  |
| Partiskatt | 0 |
| Andre inntekter | 1 525 |
| Sum driftsinntekter | 106 527,85 |
| **Driftskostnader** |  |
| Kontorutgifter | 529,50 |
| Møter/reiser | 51 787,5 |
| Gaver/blomster | 2 957,75 |
| Annonser/ SMS utsendinger | 5 064 |
| Husleie | 12 000 |
| Landsmøtefond / org. sekr. | 4 443 |
| Reisefordeling | 0  |
| Roser valgkamp | 0 |
| Materiell valgkamp | 8 910,65 |
| Sum driftskostnader | 85 692,44 |
| **Driftsresultat** | **20 835,41** |
|   |   |
| **Finansposter** |  |
| Renteinntekter | 1 698,66 |
| Rentekostnader |   |
| **Resultat finansposter** | 1 698,66 |
| **Resultat**  | **22 472,03** |

|  |  |
| --- | --- |
| **Balanse** | **2022** |
| **Eiendeler** |   |
| DNB Foreningskonto | 252 196,12 |
| DNB Pengemarked | 257 268,07 |
| **Sum eiendeler** | **509 464,19** |
|   |   |
| **Gjeld** |  |
| Ubetalt husleie  |   |
| Egenkapital  | **509 464,19** |
| **Sum gjeld og egenkapital** | **509 464,19** |

**Sak 7**

**Budsjett 2023**

Styrets vedtatte budsjett for 2023:

|  |  |
| --- | --- |
| **Budsjett**  |  **2023** |
| **Driftsinntekte**r  |  |
| Kontingentinntekter  |  25 000  |
| Offentlig tilskudd  |  80 000 |
| Partiskatt  |  |
| Andre inntekter  |  |
| **Sum driftsinntekter**  |  **105 000** |
|    |  |
| **Driftskostnader**  |  |
| Kontorutgifter  |  1 500 |
| Møter/reiser  |  55 000 |
| Gaver/blomster  |  5 000 |
| Annonser/ SMS utsendinger  |  9 000 |
| Husleie  |  12 000 |
| Landsmøtefond / org. Sekr. |  5 000 |
| Reisefordeling  |  5 000 |
| Roser valgkamp  |  15 000 |
| Materiell valgkamp/ programarbeid  |  20 000 |
| AUF bevilgning  |  21 000 |
| **Sum driftskostnader**  |  **148 500** |
|     |  |
| **Driftsresultat**  | * **43 500**
 |
| Finansposter  |  |
| Renteinntekter  |  500 |
| Rentekostnader  |  |

**Sak 8**

**Innkomne forslag**

***Forslag 1***

**Tittel: En god skole for alle.**

Fra: Christian Nilsen

**Forslag:**

At den norske skolen fortsatt skal være gratis. I tillegg til å gjøre 5.-10. klasse mer interessant for elevene.

**Begrunnelse:**

Den norske skolen er bygget for at alle skal ha like muligheter. At alle har lik tilgang på utdanning har ført til at Norge har mindre forskjeller og at alle har muligheten til å lykkes. Den norske fellesskolen er likevel ikke perfekt. Vi ser at elever begynner å kjede seg fra 5. til 10. klasse. I denne perioden virker lærestoffet irrelevant og uinteressant. At noen elever stopper å følge med på undervisningen gjør det lettere for dem å falle utenfor samfunnet ved en senere anledning. Det ser derfor som viktig å gjøre læreplanen mer relevant og nyttig. Her foregår det allerede en prosess i kunnskapsdepartementet med å se på hvordan skolen kan bli mer relevant i denne perioden.

***Styrets innstilling:***

*Uttalelsen vedtas og oversendes IAP (endrer noe ordlyd: irrelevant og uinteressert).*

***Forslag 2***

**Tittel: Sats på fagarbeideren**

Fra: Christian Nilsen

**Forslag:**

At basisstøtten skal dekke alt nødvendig utstyr på videregående. Sikre flere læringsplasser gjennom at fylket og kommunene krever at prosjekter på deres vegne benytter lærlinger. Styrke ståstedet til yrkesfaglige utdanninger. Sikre en sterkere rekrutering til fagarbeider yrkene.

**Begrunnelse:**

Vi sier stadig vekk at utdanning skal være gratis. Slik er det ikke for alle. For mange elever på yrkesfag er ikke studiestøtten nok for at de skal kunne fullføre utdanningen sin. Mange er avhengige av å bruke penger fra egen lomme til å finansiere utdanningen sin. I den sosialdemokratiske skolen skal alle ha like muligheter og da må basisstøtten dekke til for at elevene skal kunne fullføre sin egen utdanning. Det er også mange yrkesfagelever som frykter for egen utdanning ettersom at det er vanskelig å få læringsplass. Å få læringsplass er helt nødvendig for at elevene skal kunne få fagbrev og komme ut i yrker som sårt trenger dem. det vil derfor være samfunnsmessig lønnsomt at alle elver får læringsplass. En måte å få flere læringsplasser vil være at få kommunene og fylket til å kreve at alle oppdrag som utføres på deres vegne skal være med hjelp av læringer. Å gå yrkesfag blir også sett ned på av samfunnet og dette er synd når Norge er i en mangel av fagarbeidere. På norske byggeplasser er en majoritet av arbeiderne fra utlandet. Det er billigere og enklere for mange arbeidsgivere å hente arbeidskraften sin fra utlandet i stedet for å ta inn arbeidere utdannet i Norge. Dette har ført til at veldig få personer ser en fremtid innenfor håndverks yrker. å sikre en god rekrutering til håndverksyrker vil sikre bærekraftig og langsiktige arbeidsvilkår for seriøse bedrifter innenfor norsk arbeidsliv.

***Styrets innstilling:***

*Uttalelsen vedtas og oversendes IAP.*

***Forslag 3***

**Tittel: En videregående med færre elever**

Fra: Christian Nilsen

**Forslag:**

Unngå å legge ned skoler og studielinjer. At Innlandet skal jobbe sammen med VY og SJ for at kollektivkortet også skal gjelde tog. At Innlandet fylkeskommune skal støtte elever som må flytte for å gå på videregående skole.

**Begrunnelse:**

I Innlandet blir det stadig færre unger som skal gå på videregående. Dette har ført til klasser som ikke følger elevnormen. At enkelte klasser ikke følger elevnormen betyr ikke et problem i seg selv. Problemet kommer når fylkeskommunen i tillegg får færre penger til å drive utdanningen. Pengesparingen vil måtte komme fra et sted, enten på bekostning av strukturen, tilbudet eller kvaliteten. Vi ønsker ikke å legge ned skoler eller linjer i innlandet. Men noen ganger kan det bli nødvendig fordi elevtallet blir for lavt eller at økonomien ikke strekker til. Når tilbudet blir mindre vil det likevel bli nødvendig for fylkeskommunen å sikre elevers utdanning. Når tilbud blir borte vil det fremdeles finnes elever som vil måtte reise lenger eller flytte for å gå på linjen som de vil. Flere steder i Innlandet er togforbindelsene raskere enn bussalternativet og mange elever vil velge toget. Da kan det være lurt for fylkeskommunen å samarbeide med vy og SJ for at kollektivkortet for elever også skal gjelde for tog. For elever som ser seg nødt til å flytte vil det å være lurt å sørge for at de får en god mulighet til det uten at økonomien skal bli for kort. Når økonomien ikke lenger vil strekke til vil vi ikke lenger ha en skole hvor alle kan lykkes, men en skole hvor de med god økonomi kan lykkes. Fylkeskommunen bør gi ekstra støtte til elever som er nødt til å flytte for å gå på studietilbudet som de ønsker.

***Styrets innstilling:***

*Styret støtter forslaget om at tog skal bli en del av kollektivtilbudet. Vi støtter også intensjonen om å unngå å kutte klasser, men vi må tenke kvalitet over kvantitet. Styret foreslår derfor å avvise forslaget, og lage et alternativt forslag for å beholde forslaget om kollektivtilbud. Styrets forslag til uttalelse:*

**Bedre tilbud om skoleskyss.**

**Forslag:**

Innlandet fylkeskommune skal jobbe for å innlemme togreiser i kollektivkortet for elever og studenter.

**Begrunnelse:**

Flere steder i Innlandet er togforbindelsene raskere enn bussalternativet og mange elever vil velge toget. Da kan det være lurt for fylkeskommunen å samarbeide med vy og SJ for at kollektivkortet for elever også skal gjelde for tog. For elever som ser seg nødt til å flytte vil det å være lurt å sørge for at de får en god mulighet til det uten at økonomien skal bli for kort. Når økonomien ikke lenger vil strekke til vil vi ikke lenger ha en skole hvor alle kan lykkes, men en skole hvor de med god økonomi kan lykkes. Fylkeskommunen bør gi ekstra støtte til elever som er nødt til å flytte for å gå på studietilbudet som de ønsker.

*Dissens AUF: Støtter det opprinnelige forslaget.*

***Forslag 4***

**Tittel: Fremtidsrettet utdanning**

Fra: Christian Nilsen

**Forslag**:

Øke studiestøtten til 2G. Opprette flere studieplasser ved utdanninger som møter stor etterspørsel, som medisin. Opprette flere utdanninger i Innlandet.

**Begrunnelse**:

Veldig mange unge i dag ser etter en mulighet for å komme inn på høyere utdanning. Men veldig mange møter en smell i døra ved at studielånet ikke strekker til. Når studielånet ikke streker til vil det være mange som må spørre om støtte hjemmefra. Noe som ikke alle har råd til. Det vil for mange studenter på denne måten handle om å overleve og ikke om å leve i studietiden. Å øke studiestøtten til 2 G vil gjøre det mye enklere for mange studenter å studere det de vil hvor de vil. På mange studier er det et eksepsjonelt høyt karakterkrav, til og med på yrker hvor vi trenger at flere utdanner seg som medisin. Det er per i dag alt for få studieplasser innenfor yrker som vi trenger at flere tar og for mange studieplasser innenfor andre yrker. det bør ses på som mulig å øke studieplassene innenfor utdanninger med et stort karakterpress.

***Styrets innstilling:***

*Uttalelsen vedtas og oversendes IAP.*

***Forslag 5***

**Tittel: Det søte småbylivet**

Fra: Christian Nilsen

**Forslag:**

At det satses på byutvikling i Innlandet. En byutvikling på miljømessige rammer. Styrke sykkelbyene i Innlandet. Utbedre gang og sykkelveger. Installere gatelys med bevegelsessensorer og mulighet for lysdemping.

**Begrunnelse:**

Innlandet er preget av flere mindre byer. Byene i Innlandet har alle ulike forhold og satsnings evner som de satser på. Men noe alle byene har til felles er at de trenger en politikk som lar dem utvikle seg. En satsning på næringsklynger og byenes komparative fortrinn kan gjøre innlandet ledende innenfor ulike felt. De fleste bosetter seg i småbyene fordi de oppleves som trygge i tillegg til at de tilbyr gode kvaliteter. En utvikling av byene i innlandet vil være bra for hele fylket. Det er viktig at byutviklingen i innlandet skjer på miljømessige rammer. Flere og flere ønsker å sykle og gå til jobb. derfor er det viktig at sykkelbyene i innlandet styrkes og at det settes fokus på å utbedre gang og sykkelveger samt å sette opp flere strekninger med gatelys. Helst med gatelys med sensor for bevegelse slik at lysene ikke står på unødvendig.

***Styrets innstilling:***

*Uttalelsen vedtas og oversendes IAP.*

***Forslag 6***

**Tittel: Det digitale Innlandet.**

Fra: Christian Nilsen

**Forslag:**

At det bygges ut godt bredbånd i hele Innlandet.

Tilrettelegge for ulike boformer i hele Innlandet

Gjøre det attraktivt å bo i innlandet

At trepartssamarbeidet skal brukes for å finne gode løsninger rundt situasjoner med hjemmekontor.

Tilrettelegge for desentraliserte småkontorer rundt omkring i innlandet.

Sikre gode kollektivmuligheter til storbyene i Norge for alle deler av fylket.

**Begrunnelse:**

Norge blir stadig mer digitalt. Den digitale utviklingen gir store muligheter til innlandet når flere kan jobbe hjemmefra eller på mer desentraliserte småkontorer. Men for at folk skal kunne benytte seg av hjemme eller hyttekontor i innlandet er det viktig at det finnes god bredbåndtilgang i hele innlandet. Noe som gjør innlandet attraktivt å bo i er fordi vi har et stort utvalg av ulike bo former. I innlandet kan mennesker velge å bo i byer, bygder, skog og mark. Innlandet har boforholdene for alle. Men det er og viktig at det finnes relevante arbeidsregler rundt hjemmekontor. Hjemmekontor er et nytt fenomen som er mindre statlig regulert enn andre jobb former. Her er det viktig at vi i arbeiderbevegelsen er med på å skape arbeidslivet som vi ønsker. Et annet alternativ for hjemmekontor som vi i innlandet kan prøve ut er desentraliserte små kontorer. Dette er kontorer hvor det jobber færre ansatte og som ligger desentralisert. Noe som kan gjøre slike alternativer ønskelige er at det er en lavere leiekostnad for kontorer i Innlandet enn i Oslo. Flere av byene i Innlandet har gode kollektiv muligheter til Oslo og kan være attraktive for desentraliserte småkontorer. I Innlandet er også levekostnadene lavere enn i de større byene.

 S***tyrets innstilling:***

*Uttalelsen vedtas og oversendes IAP.*

***Forslag 7***

**Tittel: Kvinne, Liv, Frihet.**

Fra: Christian Nilsen

**Forslag:**

At Norge fordømmer iranske myndigheters håndtering av protestene i Iran.

**Begrunnelse:**

De siste månedene har vi sett mennesker i Iran protestere for sine rettigheter. I Iran er det straffbart å ikke bruke hijab å nå risikerer tusenvis av kvinner sitt eget liv for å protestere mot myndighetene. Kvinnene lever i frykt for hva som kan skje med dem. som en feministisk organisasjon er det viktig for arbeiderpartiet å støtte kvinnene i Iran for deres kamp mot frihet. Flere tusen iranere risikerer dødsstraff for deres deltakelse i protester.

***Styrets innstilling:***

*Uttalelsen vedtas og oversendes IAP.*

***Forslag 8***

**Tittel: Slava Ukraini.**

Fra: Christian Nilsen

**Forslag:**

At Norge jobber for fred på det europeiske kontinentet.

At Norge støtter Ukraina militært, humanitært og finansielt

At Norge sender våpen til Ukraina.

**Begrunnelse:**

Det er snart et år siden den russiske invasjonen av Ukraina begynte. Dette er den største krigen på europeisk jord siden andre verdenskrig. Den 70 år lange freden i Europa ble brutt den 24. februar 2022. Det er allerede dokumentert flere menneskebrudd i krigen. Disse bruddene må følges opp og de ansvarlige må stå for retten. Foreløpig ser det ikke ut som krigen har noen ende, og vi alle ønsker fred. Men hvilken fred vi får kommer an på hva vi gjør. Hvis Russland klarer å vinne over Ukraina så vil vi stå ovenfor ett Russland som kommer til å være mindre forsiktige i deres trusler mot vesten. Hvis Russland vinner vil det europeiske kontinentet stå ovenfor en mye dårligere sikkerhet situasjon. Dette kan vi ikke la skje derfor er det viktig at vi støtter opp Ukraina, både militært og humanitært. Norge må fortsette å sende våpen til Ukraina slik at de kan fortsette sin kamp for frihet mot det russiske invasjonen. Slava Ukraina.

***Styrets innstilling:***

*Uttalelsen vedtas og oversendes IAP.*

***Forslag 9***

**Tittel: Norge i et mer usikkert Europa.**

Fra: Christian Nilsen

**Forslag:**

At Norge jobber for svensk og finsk integrasjon i NATO.

At Norge bruker 2% av BNP på forsvar.

At Norge ikke deltar eller støtter Out of area operasjoner.

At Norge jobber for en avtale om internasjonal nedrustning.

**Begrunnelse:**

Etter invasjonen av Ukraina har den europeiske sikkerhets situasjonen forandret seg fullstendig. Tyskland har begynt å satse på sitt eget militære og Sverige og Finland har søkt om NATO medlemskap. Det er viktig at vi står sammen med våre nordiske brødre og hjelper dem inn i NATO. Foreløpig blir de hindret av Tyrkias president sitt forsøk på å få utsendt mennesker han hevder er terrorister. Disse menneskene står ovenfor mulig tortur om de blir utvekslet. Det er ikke etisk riktig å spille på enkeltmenneskers skjebne i et politisk spill om å få mer makt.

Med et Europa i krig så er det viktigere enn noen gang å forsikre våre allierte hvor vi hører hjemme, i NATO. Og som NATO medlem har vi forpliktet oss til å bruke mer enn 2% av vår årlige BNP på forsvar. Dette er et mål som vi bør etterfølge. Ingen ønsker en internasjonal opprustning, men foreløpig ser håpet om nedrustning som en fjern utopi. Norge bør jobbe for en internasjonal avtale om nedrustning. Men innen den tid bør ingen tvile om hvor vi hører hjemme. Vi skal ikke støtte NATO blindt. Som når NATO gjennomfører out of area operasjoner skal ikke vi sitte stille. Vi skal stå klart imot all form for bombing av sivile. Norge og norsk militær infrastruktur skal ikke brukes på out of area operasjoner. Men på forsvar av Norge og NATO territorier.

***Styrets innstilling:***

*Uttalelsen vedtas og oversendes IAP.*

***Forslag 10***

**Tittel: Fred i Etiopia.**

Fra: Christian Nilsen

**Forslag:**

At Norge jobber for fred i Etiopia

At krigsforbrytelser blir fulgt opp av den internasjonale domstolen i Haag.

**Begrunnelse:**

For et par år siden fikk den etiopiske presidenten Nobels fredspris for å ha signert fred med nabolandet Eritrea. Kort tid etter denne fredsavtalen utbrøt det en borgerkrig i Etiopia ledet av den samme presidenten. Dette er en konflikt med store tap av menneskeliv. Men og en krig hvor også sult, hjelpetjenester og voldtekt er brukt aktivt. Den etiopiske regjeringen har nektet humanitære organisasjoner adgang til områder rammet av krig. Soldater fra begge kanter har brukt voldtekt som et aktivt middel mot den andre sidens befolkning. Og krigen har blitt en humanitær katastrofe. Her bør Norge som fredsnasjon gå inn og hjelpe partene til å komme til enighet om en fredsavtale.

***Styrets innstilling:***

*Styret støtter intensjonen i uttalelsen, men mener at Etiopia ikke har bedt Norge om hjelp og vi skal derfor ikke gå inn i konflikten. Styret innstiller på å vedta uttalelsen og at den oversendes IAP, med den endring at første setning i forslaget og siste i begynnelsen slettes.*

***Forslag 11***

**Tittel: Innlandet må også produsere energi**

Fra: Christian Nilsen

**Forslag:**

Oppgradere eksisterende kraftverk

Re-starte gamle vannkraftverk

Utrede muligheten for vind- og solkraft.

Oppgradere transformatorstasjoner og ledningsnettet i Innlandet.

Sørge for fortsatt norsk offentlig eierskap.

**Begrunnelse:**

Norge ser ut til å kunne gå med energiunderskudd etter 2030. Vi blir stadig flere mennesker i Norge, i tillegg til at vi trenger mere energi. Likevel så har vi bygd ut lite med ny kraft produksjon etter 2000. dette må vi snu. For om Norge skal møte fremtidens samfunn, da trenger vi også rikelig med billig kraft. Billig kraft har vært et av Norges sterkeste konkurransefortrinn og det må det fortsette å være. For at Norge skal få mer kraft må også vi i innlandet være med å hjelpe. Vi i Innlandet kan hjelpe til ved å oppgradere eksisterende kraftverk, re starte nedlagte vannkraftverk og utrede mulighetene for vind og sol i Innlandet. På line med vannkraft bør vind- og solkraftverk være i offentlig eie og ilegges grunnrentebeskatning. Noe annet som er viktig for energi sammenhengen er høyspent nettet. De viktigste nord – sør-forbindelsene vil gå igjennom innlandet. For at de skal kunne gå igjennom innlandet trenger vi å oppgradere transformatorstasjonene våre slik at de blir mer moderne og kan frakte mer energi.

***Styrets innstilling:***

*Uttalelsen vedtas og oversendes IAP.*

***Forslag 12***

Fra: Stein B. Olsen

**Forslag:**

Idretten fortjener en tydeligere plass i Lillehammer

**Begrunnelse:**

Lillehammer er en av svært få kommuner i Norge som ikke har idrett og kultur under en felles paraply. Ikke politisk og ikke organisatorisk. Jeg foreslår at idretten skal være en del av det utvide kulturbegrepet og behandles og organiseres på lik linje som øvrig kultur.

Det er svært beklagelig og skuffende at ikke idretten er prioritert på samme måte. Det må være historisk av en kommune å lage en egen kommedelplan som omhandler kultur uten at idretten er nevnt med ord. Videre er det skuffende å se at på kommunens hjemmeside er kulturarrangement og festivaler listet opp, men ikke idrettsarrangement.

***Styrets innstilling:***

*Uttalelsen vedtas og oversendes kommunestyregruppa.*

***Forslag 13***

**Tittel: Sammen for å gjøre bildeling og samkjøring mer attraktivt! Samkjøring kan føre til å redusere trafikken og utslippene, og bedre økonomi for brukerne.**

Fra: Parshang Aminian

**Forslag**:

Lillehammer Arbeiderparti ønsker å gjøre bildeling og samkjøring mer attraktivt i hele byen.

**Begrunnelse:**

Vi vil opprette flere kommunale plasser for bildeling, sette ned prisene på parkering og arbeide for å fjerne bompengene på registrerte bildelingsbiler. Samtidig vil vi opprette en støtteordning for borettslag og lignende som gjør om parkeringsplasser til plasser for bildeling. Lillehammer arbeiderparti oppfordrer alle arbeidsplasser på Lillehammer å tilrettelegge for at flere kan kjøre sammen til og fra jobb, dersom det er mulighet for det. Lillehammer Arbeiderparti oppfordrer flere til å gå over til samkjøring og bildeling, og mener at det vil også redusere presset på parkering i områder det er begrenset med parkering.

***Styrets innstilling:***

*Uttalelsen vedtas og oversendes kommunestyregruppa. Styret mener likevel det er viktig å påpeke at dette bør komme fra private initiativ og at kommunen skal være med å legge til rette for bildeling og samkjøring.*

***Forslag 14***

**Tittel: Bedre regulering av el-sparkesyklene**

Fra: Parshang Aminian

**Forslag:**

Lillehammer Arbeiderparti vil innføre en konsesjonsordning for de som driver med utleie av el-sparke sykler, der selskapene må betale en avgift og innfri aktuelle vilkår som krav til hvordan man kan parkere, krav til hvor fort man kan kjøre, og krav til hvor man kan kjøre.

**Begrunnelse:**

Lillehammer Arbeiderparti ønsker å forebygge at el-sparkesykler sperrer veien for blinde, rullestolbrukere og barnevogner eller forsøpler byen.

***Styrets innstilling:***

*Forslaget er ivaretatt og styret foreslår at forslaget avvises.*

***Forslag 15***

**Tittel: Kutt avgiften på frivillighet**

Fra: Parshang Aminian

**Forslag:**

Lillehammer Arbeiderpartiet krever at staten kutter moms på frivilligheten, fordi frivilligheten betaler 500 millioner kroner i avgift til staten som heller kunne ha gått til frivillighetssentralen.

**Begrunnelse:**

Deltakelse i frivilligheten på samfunnsnivå er spesielt viktig for de som vokser opp med familier som ikke har god råd eller lav tilknytning til samfunnet. I Norge bidrar den frivillige innsatsen med verdiskapning målt til over 70 milliarder kroner i året, samtidig må frivilligheten betale 500 millioner kroner i avgift på frivillighet og dugnad hvert år.

Avgiften til staten gir dyrere aktiviteter siden momsen må betales, og dyrere aktiviteter er ikke solidarisk for de med dårligere råd. På Lillehammer har vi bl.a ski dager for barn og unge der det er frivillige som står på for å få til det, men ikke alle barn og unge har egne ski, klær og mulighet til å bli med. Hva hvis de frivilligheten kunne ha kjøpt ski for de pengene som heller går til avgift til staten. Eller f.eks kjøpt tuba til musikkorpset. Et privat selskap får fult fradrag for momsen, og Lillehammer arbeiderparti mener at dugnadsarbeid ikke skal få dårligere betingelser enn privat næringsliv.

***Styrets innstilling:***

*Styret støtter forslagets intensjonen i forslaget, men mener det er viktig å få fram at det er momskompensasjonsordningen som må bedres og har derfor et alternativt forslag:*

**Tittel: Bedre økonomiske vilkår for frivilligheten**

Fra: styret i LAP

**Forslag:**

Lillehammer Arbeiderpartiet krever at staten øker momskompensasjonen for frivilligheten. Dette fordi frivilligheten i dag betaler 500 millioner i avgift til staten.

**Begrunnelse:**

Deltakelse i frivilligheten på samfunnsnivå er spesielt viktig for de som vokser opp med familier som ikke har god råd eller lav tilknytning til samfunnet. I Norge bidrar den frivillige innsatsen med verdiskapning målt til over 70 milliarder kroner i året, samtidig må frivilligheten betale 500 millioner kroner i avgift på frivillighet og dugnad hvert år.

Avgiften til staten gir dyrere aktiviteter siden ikke all merverdiavgift kompenseres. Lavere kostnader for å delta i frivillig aktivitet er bra for de med dårligere råd. Idrett og kultur er sammen med frivilligsentralene viktige arenaer for alle i oppveksten og alle drives av frivillighet etter den norske modellen. Dette gir alle mulighet til å delta. På Lillehammer har vi bl.a. ski dager for barn og unge der det er frivillige som står på for å få til det, men ikke alle barn og unge har egne ski, klær og mulighet til å bli med. Hva hvis de frivilligheten kunne ha kjøpt ski for de pengene som heller går til avgift til staten. Eller f.eks kjøpt tuba til musikkorpset. Et privat selskap får fullt fradrag for momsen, og Lillehammer Arbeiderparti mener at dugnadsarbeid ikke skal ha dårligere betingelser enn privat næringsliv.

 ***Styrets innstilling:***
*Uttalelsen vedtas og oversendes IAP.*

***Forslag 16***

**Tittel: Har man råd til dyr leie så har man råd til å eie!**

Fra: Parshang Aminian

**Forslag:**

Lillehammer Arbeiderparti ønsker en boligpolitikk som gjør det enklere for vanlige folk å komme på boligmarkedet. Dette gjelder særlig førstegangskjøpere, enslige forsørgere og barnefamilier. Vi vil arbeide for at flere som har betalingsevne, men ikke egenkapital, mulighet til å få startlån ved å øke Husbankens lånerammer.

**Begrunnelse:**

Lillehammer Arbeiderpartiet ønsker flere veier inn til boligmarkedet for å gi flere muligheten til å bli eier av egen bolig. Det er viktig at boligpolitikken ikke blir en ulikhetsmaskin, og prisene for leie på Lillehammer har blitt høyere, som gir også mindre mulighet for de som leier til å spare til egen bolig. Husbanken må få et samfunnsoppdrag der de kan gi flere som kan vise til at de har betalt husleie i mange år muligheten til å kunne eie. Dersom man har i mange år betalt en dyr leie så er det ikke noe som kan vise til at man ikke har råd til å betale når man eier. Lillehammer Arbeiderparti mener at det at færre får kjøpt bolig når voksenlivet starter bidrar til å øke forskjellene mellom folk - denne utviklingen må vi bidra til å snu.

***Styrets innstilling:***

*Uttalelsen vedtas og oversendes IAP*

***Forslag 17***

**Tittel: Nullvisjon mot mobbing!**

Fra: Parshang Aminian

**Forslag:**

Lillehammer Arbeiderparti vet at det jobbes hardt med tiltak i lærings - og elevmiljøet og ønsker å høye kompetansen om digital mobbing og hvordan mobbing blir definert i dag i samarbeid med elevene, samt utforme nye måter å tenke på når det kommer til løsninger. Mobbetallene er for høye, og for hvert barn som sier at det ikke har det bra og opplever seg plaget, så er det et stort problem. Lillehammer arbeiderparti ønsker å jobbe aktivt for nullvisjon mot mobbing.

**Begrunnelse:**

Landsgjennomsnittet i undersøkelsen forteller at 9,9 prosent av elevene på 7. trinn og 7,4 prosent på 10. trinn har opplevd mobbing på skolen to-tre ganger i måneden eller oftere. For grunnskolen på Lillehammer skiller to barneskoler seg ut i den offisielle statistikken. 22,2 prosent av elevene på 7. trinn på Nordre Ål skole svarer at de har opplevd mobbing to-tre ganger i måneden eller oftere. For 7. trinn på Hammartun skole er andelen 20,5 prosent. Andelen for 7. trinn på Røyslimoen skole er 13,6 prosent. Dagens mobbing foregår ikke lenger bare på skolegården, men også i den digitale verden.

***Styrets innstilling:***

*Uttalelsen vedtas og oversendes kommunestyregruppa og IAP.*

***Forslag 18***

**Tittel: Systematisk og tverrsektoriell oppfølging av voldsofre!**

Fra: Parshang Aminian

**Forslag**:

Lillehammer arbeiderparti ønsker å styrke tverrsektoriell oppfølging av voldsofre, for deres psykiske helse og trygghet angår også oss som er opptatt av verdiene frihet, likhet og solidaritet.

**Begrunnelse:**

I Norge har over 2000 mennesker voldsalarm på grunn av vold i nære relasjoner. Partnerdrap statistikken har gått opp. Hvert fjerde drap i Norge er partnerdrap, og det er ofte forutgående hendelser før partnerdrap. Forebyggingsarbeidet må derfor prioriteres høyere. Ved brudd på besøksforbud må det raskt gripes inn. Selv om voldsalarm er en telefon med en knapp som gir rask kontakt til politiet, så er det fortsatt en påkjenning for de som blir forfulgt, truet og trakassert å ha ansvaret alene om å beskytte seg selv.

De som bor på Lillehammer med voldsalarm har Krisesenteret nær sentrum, og de med barn har ofte enten barnehage eller skole som en instans som også følger med på barn og unge sin utvikling og helse samt helsestasjonen. Vi trenger allikevel høyere kompetanse om vold i nære relasjoner hos familievernkontoret, en instans som gjør en god jobb på mange områder men som ifølge krisesenteret, opplever voldsofre at de setter for fort merkelappen høyt konflikt klima på situasjoner som handler om en part som ikke lar den andre få leve i fred. Ikke alle instanser på Lillehammer vet hva voldsalarm og besøksforbud er og innebærer. Det bør ikke være slik at det er kun politiet som har denne kunnskapen. På Lillehammer har vi oppfølging av voldsofre i handlingsplanen for vold i nære relasjoner, men vi trenger å praktisere dette systematisk og tverrsektoriell på Lillehammer. En handlingsplan vil også være vanskelig å praktisere hvis kompetansen om vold i nære relasjoner ikke er lik over hele hjelpelinjen. For mange voldsofre føler også på skam for det de har opplevd, og fortsetter å oppleve. Frihet er noe mange kan ta for gitt men for de med voldsalarm er det ingen selvfølge. Forslag: Lillehammer Arbeiderparti står i solidaritet med voldsofre som ønsker å leve ett fritt liv - også lenge etter at de har dratt fra voldsutøver. Ingen er frie før alle er frie, og Lillehammer Arbeiderparti ønsker at ingen voldsofre skal føle seg alene eller glemte. Dette er et samfunnsproblem som skal bekjempes.

***Styrets innstilling:***

*Uttalelsen vedtas og oversendes IAP.*

***Forslag 19***

**Tittel: Ja til utbygging av Lillehammer kunstmuseum!**

Fra: Parshang Aminian

**Forslag:**

Lillehammer Arbeiderpartiet støtter utbyggingen av Lillehammer kunstmuseum med kunsthallen under Stortorget, slik at Lillehammer kjent som kulturby utenfor byens, men også landets grenser kan styrkes ytterligere.

***Styrets innstilling:***

*Styret støtter forslaget og intensjonen, men ønsker å komme med et alternativt forslag for å kunne sende det til Innlandet Arbeiderparti, det er som følger:*

**Tittel: Ja til utbygging av Kunsthall Innlandet!**

Fra: Styret

**Forslag:**

Lillehammer Arbeiderpartiet støtter utbyggingen av Kunsthall Innlandet under Stortorget for å styrke Lillehammer og Innlandet som kulturby og – fylke.

**Begrunnelse:**

Dagens Lillehammer Kunstmuseum har en høy internasjonal stjerne og har allerede sikret seg flere internasjonalt anerkjente utstillinger. Gjennom utbyggingen Kunsthall Innlandet under bakken på Stortorget vil denne posisjonen forsterkes, og bidra til at flere internasjonale utstillinger legges til byen. Det vil utvilsomt styrke museets posisjon og renommé, og bidra til flere besøkende fra inn og utland til kulturfylket Innlandet.

***Forslag 20***
Fra: Parshang Aminian

Forslag:

**Kvinne, Liv og Frihet! Lillehammer Arbeiderparti står i solidaritet med kvinne - og frihetskampen i Iran og Afghanistan.**

***Styrets innstilling:***

*Uttalelsen sees i sammenheng med uttalelse 7.*

***Forslag 21***

**Tittel: Russetiden skal være en tid for samhold og hygge, ikke kommersielle krefter og utestenging**

Fra: Ane Tosterud Holte

**Forslag:**

Det må utredes hvordan skolen og andre relevante aktører kan hindre ukulturene rundt russetiden som stor tidsbruk, mobbing, utestenging og inntog av kommersielle krefter. Det må også vurderes om tidspunktet på russetiden bør endres for å hindre ukulturene.

**Begrunnelse:**

Russetiden er ment som en hyggelig avslutning på 13 års skolegang. Det fortjener elevene. Russetiden har mange dimensjoner hvor hygge og samhold er en del, men det har også utviklet seg ukulturer rundt tidsbruk, mobbing og utestenging. Elever mister vitnemål eller går ned i karakterer på grunn av en russetid som har utviklet seg til å vare lenge. Skolen skal være et sted for inkludering og mangfold og vi må ta grep rundt skolen for å hindre mobbing og utestenging. Det må utredes om det bør endres tidspunkt for russetiden og hvilke grep skolen kan ta for å hindre ukultur. Dette må gjøres i samarbeid med elever, foreldre og skole.

***Styrets innstilling:***

*Uttalelsen vedtas og oversendes IAP.*

***Forslag 22***

**Tittel: Vern om frikjøp av tillitsvalgte i Lillehammer kommune.**

Fra: Jan Wiggo Hageløkken.

**Forslag:**

Lillehammer Arbeiderparti vil jobbe for at de tillitsvalgtes arbeidsvilkår ikke blir svekket som følge av budsjettvedtaket for 2023.

**Begrunnelse:**

Etter at Rødt, Høyre, Senterpartiet, FrP, PP OSV. i kommunestyret i Lillehammer fikk vedtatt sitt budsjettforslag for 2023 ligger det an til nedskjæringer i frikjøp av tillitsvalgte og administrasjonen. De ansattes tillitsvalgte har allerede fått signaler om at deres arbeidsvilkår vil bli svekket ved at det reduseres på frikjøp av tillitsvalgte.

***Styrets innstilling:***

*Uttalelsen vedtas og oversendes kommunestyregruppa.*

***Forslag 23***

**Tittel: En energipolitikk for framtida.**

Fra: Jan Wiggo Hageløkken.

**Forslag:**

Lillehammer Arbeiderparti krever at regjeringen kommer med kraftfulle grep som får ned prisnivået på elektrisk kraft på kort og lang sikt.

**Begrunnelse:**

SSB rapporterer om en prisstigning på 5,8 % i 2022 (årsvekst i konsumprisindeksen, KPI). Dette er 2,3 prosentpoeng høyere enn årsveksten i 2021, og høyeste vekst i KPI siden 1988. De fleste varer og tjenester stiger i pris, spesielt høye priser på energi og matvarer bidro til vekst i KPI i 2022.

Norges Bank øker styringsrenta og bankene øker utlånsrentene til husholdninger og bedrifter. Det er dramatisk for mange husholdninger og bedrifter, og verst for de som har minst. Høye kraftpriser og sviktende etterspørsel fører til permitteringer og oppsigelser.

Tiltak på kort sikt: Bedre strømstøtteordning til husholdninger ved å senke innslagspunktet for strømstøtte fra dagens 70 øre pr. kWh. Eller endre utregningsmetoden til pris pr. time. For bedrifter må fastpriskontraktene energiselskapene tilbyr treffe behovene bedre. Strømsalg-selskapene tilbyr for kompliserte strømavtaler og stikker av med for stor profitt – dette må reguleres strengere.

Tiltak på lengre sikt: Regjeringen må ta større politisk styring over strømmarkedet. Det må satses på oppgradering av eksisterende kraftverk og utbygging av nye klimavennlige energikilder, og investeres i overføringsnett, samt sterkere satsing på energieffektivisering gjennom støtteordninger.

***Styrets innstilling:***

*Uttalelsen vedtas og oversendes IAP og regjeringen.*

***Forslag 24***

**Tittel: Man lærer språk best i praksis**

**Fra: Susanne Max Krasa**

**Forslag:**

Styrke tilbudet for «norskopplæring på arbeidsplassen», slik at den blir lett tilgjengelig over hele landet. Gjøre det lettere å kombinere språkopplæring med arbeid.

**Begrunnelse:**

Dagens norskopplæring er veldig skolebasert og gjør det svært vanskelig for voksne innvandrere å lære seg språket. Når man skal etablere seg i et nytt land, har man dessverre ikke råd til å gå på norskkurs istedenfor å jobbe. Ved å tilby norskopplæring på arbeidsplassen, kan arbeidstakere lære seg norsk på veldig praktisk og effektiv måte. Lett tilgjengelig opplæring forebygger utenforskap, gir selvstendighet og sikrer mange muligheter på norsk arbeidsmarked. I tillegg legger det til rette for deltakelse i norsk demokrati og samfunn.

***Styrets innstilling:***

*Uttalelsen vedtas og oversendes IAP.*

***Forslag 25***

**Tittel: Rettferdig vurdering i matte**

**Fra: Susanne Max Krasa**

**Forslag:**

Elever med dyskalkuli skal få tilpasset og tilrettelagt undervisning i matematikk. Gjøre det mulig for elever med dyskalkuli å søke fritak fra vurdering i matte i spesielle tilfeller.

**Begrunnelse:**

I dagens utdanningssystem får man flere tilrettelegninger tilpasset til egen funksjonsevne og behov. Man kan blant annet få utvidet tid på eksamen, fritak fra vurdering i sidemål eller fritak fra gym. Dessverre får elever med dyskalkuli ingen tilrettelegning i matematikk. Selv om deres diagnose gjør det umulig å prestere godt i matte, får de ingen hjelp. Dette er svært urettferdig når dårlig mattekarakter vil ofte stenge dørene for opptak til drømmeutdanning.

 ***Styrets innstilling:***

*Uttalelsen vedtas og oversendes IAP.*

***Forslag 26***

**ADHD blir ikke borte når man fyller 18**

**Fra: Susanne Max Krasa**

**Forslag:**

Voksne med ADHD som bruker Melatonin fast, skal kunne få den på blå resept. Styrke forskning på ADHD hos voksne

**Begrunnelse:**

Voksne med ADHD blir ofte glemt i dagens lovverk. Dagen man fyller 18 blir man plutselig regnet som voksen og får ikke lenger blåresept på medisiner som er beregnet for ungdom med ADHD. Dette skaper mange unødvendige vanskeligheter da man er plutselig tvunget til å bytte medisiner «over natta».

***Styrets innstilling:***

*Uttalelsen vedtas og oversendes IAP.*

**SAK 9**

**Valg**

**Valgkomiteens forslag til nytt styre:**

Leder (kvinnekontakt) Ane Tosterud Holte 2022- 2024 Ikke på valg

**Nestleder**  **Christian Nilsen** **2023-2025** **Gjenvalg**

Sekretær Jan Wiggo Hageløkken 2022-2024 Ikke på valg

**Kasserer (**medlemskontakt) **Hege Bræin Furuli**  **2023-2025** **Gjenvalg**

Styremedlem Lene Espelund 2022-2024 Ikke på valg

Styremedlem Stein Helge Riise 2022-2024 Ikke på valg

Styremedlem Lise Haugstad 2022-2024 Ikke på valg

**Styremedlem** **Stein B. Olsen**  **2023-2025** **Gjenvalg**

**Styremedlem**  **Knut Birger Bakken** **2023-2025** **Ny**

Varamedlem Anders Brabrand 2022-2024 Ikke på valg

Varamedlem Hilde Ekeberg 2022-2024 Ikke på valg

**Varamedlem Espen Granli**  **2023-2025** **Ny**

**Varamedlem**  **Parshang Aminian**  **2023-2025 Ny**

**Varamedlem**  **Hans Kristian Enge**  **2023-2025 Gjenvalg**

**Valgkomiteens forslag til revisorer:**

**Revisorer (velges for 1 år):**

Monica Lunde

Stein Johansson Ny

Vara:

Irene Thorsplass

Arild Haugstad

**Valgkomiteens forslag til utsendinger til representantskapet for Innlandet AP:**

1. Ane Tosterud Holte

2. Jan Wiggo Hageløkken

 Varautsendinger:

1. Ingunn Trosholmen
2. Knut Arne Vassdokken
3. Merethe Kjellberg
4. Stein Helge Riise
5. Sigrid Skjølås
6. Roar Olsen
7. Hege Bræin Furuli
8. Anders Brabrand
9. Parshang Aminian
10. Knut Birger Bakken
11. Lene Espelund
12. Espen Granli
13. Lisbeth Bodin
14. Stein B. Olsen

**Styrets forslag til valgkomite:**

Leder: Merethe Kjellberg

Medlem: Geir Bjørke

Medlem: Irene Thorsplass

Medlem: Jørund Hassel

AUF: Oppnevner selv

**Styrets forslag til utsendinger til årsmøte til Innlandet Arbeiderparti:**

1. Jan Wiggo Hageløkken
2. Hilde Ekeberg
3. Knut Arne Vassdokken
4. Parshang Aminian
5. Ibrahim Mohammed
6. Elin Stjer
7. (kommer innen årsmøtet)
8. Randi Hoff

Vara:

1. Knut Birger Bakke
2. Flere vara legges til innen årsmøte